Document ID: 31987R0910

*****
ΚΑΝΟΝΙΣΜΟΣ (ΕΟΚ) αριθ. 910/87 ΤΟΥ ΣΥΜΒΟΥΛΙΟΥ
της 30ής Μαρτίου 1987
για την τροποποίηση του κανονισμού (ΕΟΚ) αριθ. 1676/85 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103,
την πρόταση της Επιτροπής,
Εκτιμώντας:
ότι το άρθρο 1 παράγραφος 1 του κανονισμού (ΕΟΚ) αριθ. 1676/85 (1) προβλέπει ότι η λογιστική μονάδα που χρησιμοποιείται στις πράξεις τις σχετικές με την κοινή γεωργική πολιτική είναι η ECU όπως ορίζεται από τον κανονισμό (ΕΟΚ) αριθ. 3180/78 του Συμβουλίου της 18ης Δεκεμβρίου 1978 περί τροποποιήσεως της αξίας της λογιστικής μονάδος που χρησιμοποιείται από το Ευρωπαϊκό Ταμείο Νομισματικής Συνεργασίας (2), όπως τροποποιήθηκε τελευταία από τον κανονισμό (ΕΟΚ) αριθ. 2626/84 (3)· ότι, ωστόσο, το άρθρο 15 παράγραφος 2 του εν λόγω κανονισμού (ΕΟΚ) αριθ. 1676/85 περιορίζει την ισχύ του άρθρου 1 παράγραφος 1 μέχρι τις 31 Μαρτίου 1987·
ότι η αποκτηθείσα εμπειρία από το αγρονομισματικό καθεστώς αφότου καθιερώθηκε η ECU ως γεωργική λογιστική μονάδα επιτρέπει να εγκαταλειφθεί αυτός ο χρονικός περιορισμός·
ότι η Επιτροπή πρότεινε στο Συμβούλιο να εισαχθεί οριστικά η ECU στην κοινή γεωργική πολιτική· ότι, έχοντας υπόψη τον επείγοντα χαρακτήρα και προκειμένου να αποφευχθούν επιζήμιες συνέπειες λόγω ελλείψεως αποφάσεως, λαμβάνοντας υπόψη την προθεσμία για την εφαρμογή της διαδικασίας που προβλέπεται στο άρθρο 43 της συνθήκης, θα πρέπει να ληφθούν προσωρινά μέτρα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 15 παράγραφος 2 του κανονισμού (ΕΟΚ) αριθ. 1676/85, η ημερομηνία «31 Μαρτίου 1987» αντικαθίσταται από την ημερομηνία «30 Σεπτεμβρίου 1987».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1987.

Labels: 2
19